A N:o 14) Beschreibungen einiger paläarktischen Hemipteren. 97 



sosterno apice piloso; tibiis nigro-spinosis, basin versus 

 muticis, tarsis articulo tertio seciindo longitudine aequali 

 vel hoc parum longiore, unguiculis mediocribus, versus api- 

 cem leviter curvatis, dente basali obtuso, aroliis haud di- 

 stinguendis. 



Habitat species in parte australi regionis. 



Descr.: Generi Amblytylus F i e b., R e u t. proxima vide- 

 tur, structura capitis, rostri, antennarum et pedum mox 

 distincta. Corpus oblongum, superne sat nitidulum. Caput 

 pronoto brevius et multo angustius, leviter nutans, ab antico 

 visum fere aeque longum ac latum, a latere visum altitudine 

 longius, fronte leviter declivi, clypei basi in piano frontis posita, 

 clypeo paullo infra basin angulariter curvato, dein perpen- 

 diculari, compresso, a latere viso sat lato, angulofacialirecto, 

 loris discretis obliquis, bucculis linearibus, excurvatis, longe 

 pilosis, gula sat brevi, horizontali. Oculi maris sat magni, 

 leviter granulati, in lateribus capitis leviter oblique positi 

 et fere usque ad gulam extensi, orbita interiore late sinuati. 

 Rostrum medium mesost erni paullo superans, articulo 

 primo caput haud superante. Antennae in sinu interiore 

 oculorum paullo infra lineam intermediam insertae, articulis 

 duobus primis fortiter incrassatis, primo apicem clypei non- 

 nihil superante, tertio etiam sat crasso, quarto ? . . . Prono- 

 tum sat leviter transversum, basi truncatum, angulis basali- 

 bus late rotundatis, lateribus in apicali parte marginatis, 

 disco fortius convexo-declivi, antice deplanato, callis fortiter 

 distantibus, parum discretis, sed magnis orbicularibus, apice 

 sat crasse submarginato, margine apicali levissime sinuato. 

 Hemielytra completa, cuneo elongato, membrana areolis elon- 

 gatis. Alae areola hamo a vena sustensa longius ab origine 

 venae decurrentis emisso. Xyphus prosterni marginatus. 

 Mesosternum basin versus angustatum, apice late truncatum, 

 disco apicem versus longius pilosum. Coxae anticae medium 

 mesosterni haud attingentes. Tibiae sat robustae, nigrospinu- 

 losae, versus basin longius muticae, ad apicem subcompressae. 

 Tarsi articulo tertio secundo longitudine aequali vel hoc 

 vix longiore, unguiculis mediocribus, versus apicem leviter 

 curvatis, dente basali obtuso, aroliis haud distinguendis. 



7 



